ลูกสาวกินธาตุเหล็กแล้วถ่ายเหลวทั้งวันลูกอายุขวบ 1 เดือนให้ยาธาตุเหล็กมาทานวันละ 2 ซีซีพอทานลูกมีอาการถ่ายเหลวทั้งวันมันจะเป็นอันตรายต่อลูกสาวหรือไม่
สวัสดีค่ะ อาการถ่ายเหลวในเด็กเล็ก 1 เดือนนั้น อาจจะต้องดูว่าเป็นถ่ายเหลวเป็นน้ำเลยหรือไม่ ถ้ายังเป็นถ่ายลักษณะเหลวกึ่งคล้ายโจ๊ก อาจจะเป็นการถ่ายปกติในเด็กวัยนี้ที่ยังกินแต่นมแม่ได้หากแน่ใจว่าเป็นการถ่ายเหลวที่ผิดปกติ ทั้งลักษณะและปริมาณจริงนั้น อาจจะมีสาเหตุมาจาก ลำไส้ติดเชื้อหรืออักเสบในเด็กเล็ก โดยเชื้อไวรัสที่พบบ่อยในเด็กเล็ก ได้แก่ โรตาไวรัส อะดีโนไวรัส โนโรไวรัส เป็นต้น อาจมีอาการถ่ายเหลว ถ่ายบ่อยครั้งขึ้น หรืออาจเป็นอาการของการแพ้นมวัว หากเพิ่งจะเปลี่ยนสูตรนมเร็วๆนี้ และเมื่อก่อนไม่เคยมีอาการ การได้รับยาฆ่าเชื้อติดต่อกันนาน ส่วนยาธาตุเหล็กนั้นมักจะทำให้เกิดการถ่ายเหลวได้น้อยแนะนำการให้บุตรรับประทานแต่นมแม่เท่านั้นในวัยนี้่ ดื่มน้ำเกลือแร่เสริมด้วย เพื่อทดแทนเกลือแร่ที่เสียไปได้ หากถ่ายเหลวจำนวนมาก และควรพากลับไปพบแพทย์เพื่อตรวจเพิ่มเติม